

L A T V I J A S R E P U B L I K A

**ZEMGALES PLĀNOŠANAS REĢIONS**

Katoļu iela 2b, Jelgava, LV-3001, reģ. Nr. 90002182529, tālr. (371) 63027549, fakss 63084949; e-pasts: zpr@zpr.gov.lv

**ATTĪSTĪBAS PADOMES**

**LĒMUMS**

Tērvetes novads, Tērvete

19.11.2019.

Nr.132. , Prot. Nr.29.

**Par atbalstu ikgadējai, kopīgai vasaras nometņu rīkošanai reģiona pašvaldību sociālā riska grupu bērniem, jauniešiem un viņu vecākiem**

Saskaņā ar Zemgales Plānošanas reģiona Attīstības programmas 2015.-2020. gadam Rīcības daļas 5. prioritātes „Efektīva pakalpojumu sistēma” 5.1 rīcības virzienam “Veicināt integrētu pakalpojumu pieejamības un kvalitātes uzlabošanu reģionā” un 5.2. “Nodrošināt ilgtspējīgu sociālo pakalpojumu attīstību reģionā, uzlabojot sociālo pakalpojumu pieejamību, kvalitāti un atbilstību reģiona iedzīvotāju vajadzībām” Zemgales plānošanas reģiona attīstības padome **n o l e m j:**

1. Atbalstīt Zemgales plānošanas reģiona iniciatīvu vismaz reizi gadā rīkot integrētas, kopīgas visām reģiona pašvaldībām, vasaras nometnes kādai no sociāla riska grupām (bērniem/ jauniešiem ar fiziskiem un/ vai garīgiem traucējumiem, viņu vecākiem; bērniem bāreņiem, aizbildņiem/ adoptētājiem; bērniem no mazaizsargātām ģimenēm; u.c.).
2. Uzdot Zemgales plānošanas reģiona sociālo jautājumu koordinatoriem/projektu vadītājiem:
   1. Izstrādāt nometnes organizēšanas nolikumu ar kritērijiem, kas nosaka kā izvērtēt nometnes dalībnieku iekļaušanu sarakstā, nodrošinot vietu dalībniekiem no katras pašvaldības.
   2. Sagatavot nometnes organizēšanas izdevumu tāmi, lai šo aktivitāti iekļautu ikgadējā darba plānā no 2020. gada, piesaistot finansējumu gan no projektiem, gan budžeta dotācijām.
3. Kontroli par lēmuma izpildi uzdot ZPR izpilddirektoram Valdim Veipam.

Padomes priekšsēdētājs A.OKMANIS

*Izsūtīt: lietā.*